section_heading: Suđenje
paragraph_text: 23. listopada 1413. Lord Cobham doveden je pred nadbiskupa Arundela koji mu je rekao: "Moramo vjerovati u ono što uči Rimska (katolička) crkva", Cobham mu je na to odgovorio da on ne može vjerovati u ono što je suprotno Bibliji. Dva dana nakon toga grupa svećenika, biskupa, fratara i trgovaca oprostima napunila je sudnicu Dominikanskog samostana Ludgate Hill. Nadbiskup mu je ponudio oprost pod uvjetom da prizna svoju krivnju i nadbiskupov autoritet. Lord Cobham odgovorio mu je da: "neće priznati grijehe njemu, već samo Bogu, jer mu ih samo on može i oprostiti". Potom je nadbiskup izjavio da sveta Crkva uči da se relikvije i slike svetaca trebaju poštovati. na to mu je Lord Cobham odgovorio da je Rimska crkva zaradila mnogo novca na tim slikama i relikvijama, te da je to idolopoklonstvo. To je bilo dovoljno za osudu, dok je izricao smrtnu presudu lord Cobham izjavio je da mogu osuditi njegovo tijelo, ali da mu dušu ne mogu ni dotaknuti. Zatovren je u Londonski Tower, ali je od tamo uspio pobjeći, kralj je za njim raspisao tjeralicu i nagradu u iznosu od 1000 maraka, 1417. uhićen je, a 14. prosinca iste godine saslušan je pred parlamentom i osuđen zbog hereze.